בידו האחת. נער יושב וכותב בפנקס. את כולם הוא מונה. זה שהטיל מטבע וזה שזעק בעיניו. עשרות עשרות הם עוברים מעליו. מחרוזת. נערה. תיק. אהוב משוטט. אישה ממהרת. כלבלב מנוקד. עלם רך. שכחה היא דבר מבורך. רק לרגע. הלב מתכווץ באימה- רק לרגע. עיניים צולבות מצטלבות נצלבות- צעד מעל ורגל מעבר. גבם מתרחק לפניו. כלבלב משוטט. עלם ממהר. נערה ואהוב ידיהם מחרוזת. אישה ותיקה עור רך מנוקד. עשרות עשרות עוברים לפניו. את כולם הוא מונה.